IMISLab/GreekWikipedia huggingface dataset:
Βασίλης Διγαλάκης

Ο Βασίλης Διγαλάκης είναι Έλληνας πανεπιστημιακός, πρώην πρύτανης του Πολυτεχνείου Κρήτης, πολιτικός, βουλευτής Χανίων της Νέας Δημοκρατίας και πρώην υφυπουργός Παιδείας και Θρησκευμάτων αρμόδιος για θέματα Ανώτατης Εκπαίδευσης στην κυβέρνηση του Κυριάκου Μητσοτάκη.

 Γεννήθηκε στα Χανιά στις 2 Φεβρουαρίου 1963. Είναι παντρεμένος και έχει δύο παιδιά. Έλαβε το δίπλωμα Ηλεκτρολόγου Μηχανικού από το Εθνικό Μετσόβιο Πολυτεχνείο το 1986 και το διδακτορικό του δίπλωμα από το Πανεπιστήμιο της Βοστώνης το 1992. Επέστρεψε στην Ελλάδα το 1995 και από το 1996 είναι Καθηγητής στη Σχολή Ηλεκτρολόγων Μηχανικών και Μηχανικών Υπολογιστών του Πολυτεχνείου Κρήτης στα Χανιά. Τα ερευνητικά του ενδιαφέροντα βρίσκονται στις περιοχές μηχανικής μάθησης – τεχνητής νοημοσύνης, αναγνώρισης ομιλίας και συστημάτων διαλόγου. Από το 1992 έως το 1995 εργάστηκε ως ερευνητής στο Ερευνητικό Ινστιτούτο του Stanford (SRI International) στο Menlo Park της Καλιφόρνιας και συμμετείχε στην ίδρυση νεοφυών επιχειρήσεων με αντικείμενο την αναγνώριση ομιλίας Έλαβε δύο βραβεία καλύτερης δημοσίευσης από την IEEE Signal Processing Society, το 1999 και το 2000 Από το Σεπτέμβριο 2003 έως τον Αύγουστο του 2005, διετέλεσε Πρόεδρος του Τμήματος ΗΜΜΥ. Από το Σεπτέμβριο του 2005 έως το Μάρτιο του 2013 κατείχε τη θέση του Διευθυντή του Ερευνητικού Πανεπιστημιακού Ινστιτούτου Τηλεπικοινωνιακών Συστημάτων του Πολυτεχνείου Κρήτης. Από τον Απρίλιο του 2013 έως και το Νοέμβριο του 2017 διετέλεσε Πρύτανης του Πολυτεχνείου Κρήτης. Από τον Ιανουάριο του 2015 έως τον Σεπτέμβριο του 2015 διετέλεσε Προεδρεύων της Συνόδου Πρυτάνεων των Ελληνικών Πανεπιστημίων. Στις βουλευτικές εκλογές του 2019 εξελέγη βουλευτής Χανίων της Νέας Δημοκρατίας και στις 9 Ιουλίου 2019. Από τις 9 Ιουλίου 2019 έως τις 4 Ιανουαρίου 2021 διετέλεσε υφυπουργός Ανώτατης Εκπαίδευσης στο Υπουργείο Παιδείας και Θρησκευμάτων της κυβέρνησης Μητσοτάκη. http://www.vdigalakis.gr προσωπική ιστοσελίδα
Scooby-Doo, Where Are You!

Το Scooby-Doo, Where Are You! είναι αμερικανική τηλεοπτική σειρά κινουμένων σχεδίων που δημιουργήθηκε τους Τζο Ρούμπι και Κεν Σπίαρς, αρχική έμπνευση του Φρεντ Σίλβερμαν και παραγωγή της Hanna-Barbera για το CBS. Ήταν μέρος του πρωινού κυριακάτικου προγράμματος του καναλιού που έκανε πρεμιέρα στις 13 Σεπτεμβρίου του 1969. Προβλήθηκε για δύο σεζόν μέχρι τις 31 Οκτωβρίου του 1970. Η πλήρης σειρά είναι διαθέσιμη για προβολή στις υπηρεσίες streaming Boomerang, HBO Max και Tubi. Το Scooby-Doo, Where Are You! είναι η πρώτη προσθήκη στο μακρόχρονο franchise που δημιουργήθηκε μετά την επιτυχία της συμπεριλαμβάνει και άλλες σειρές κινουμένων σχεδίων, κινηματογραφικές ταινίες, τηλεταινίες και άλλα εμπορικά μέσα.

 Το Scooby-Doo, Where Are You! ήταν το αποτέλεσμα της συνεργασίας των CBS και Hanna-Barbera με σκοπό να δημιουργήσουν μια πρωινή κυριακάτικη σειρά χωρίς βία, που θα προσέλκυε και το γονεϊκό κοινό το οποίο είχε εναντιωθεί στις σειρές υπερηρώων στα μέσα της δεκαετίας του 1960. Η σειρά αρχικά είχε ονομαστεί The Mysteries Five και αργότερα Who's S-S-Scared?.Το Scooby-Doo, Where Are You! δέχθηκε έναν αριθμό αλλαγών στη μεταφορά από το χαρτί στην οθόνη. Ωστόσο, η βασική ιδέα της παρέας εφήβων που λύνει υπερφυσικά μυστήρια με τη βοήθεια του σκύλου τους παρέμεινε ίδια.Ο Τζο Ρούμπι και ο Κεν Σπίαρς ήταν επιβλέποντες της σειράς. Οι ηθοποιοί φωνής της σειράς είναι οι εξής: Ντον Μέσικ ως Scooby-Doo Κέισι Κάσεμ ως Σάγκι Ρότζερς Φρανκ Γουέλκερ ως Φρεντ Τζόουνς Στεφανιάννα Κίστοφερσον ως Δάφνη Μπλέικ (σεζόν 1) Χέδερ Νορθ ως Δάφνη Μπλέικ (σεζόν 2 και 3) Νικόλ Τζάφι ως Βέλμα Ντίνκλι (σεζόν 1 και 2) Πατ Στίβενς ως Βέλμα Ντίνκλι (σεζόν 3) Scooby-Doo, Where Are You! στο IMDb
Κύπελλο Ισπανίας ποδοσφαίρου ανδρών 1914

Το κύπελλο Ισπανίας 1914 ήταν η δωδέκατη φορά που διοργανώθηκε το κύπελλο. Η διοργάνωση ξεκίνησε την 29 Mαρτίου 1914 και τελείωσε στις 10 Μαΐου 1914 αργότερα με τον Τελικό.

 Βόρειος όμιλος:Αθλέτικ Μπιλμπάο Κεντρικός όμιλος:Γιμνάστικα Σοσιεδάδ Νότιος όμιλος:Σεβίλλη Γαλικία:Ρεάλ Βίγο Σπόρτινγκ Καταλωνία:Εσπάνια ΦΚ Αθλέτικ Μπιλμπάο νικάει 14–3 στο σύνολο Η Εσπανιόλ Βαρκελόνης νικάει 2–1 στο σύνολο
Μεσκλά Χανίων

Τα Μεσκλά είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Είναι κτισμένα σε υψόμετρο 200 μέτρων, στους βόρειους πρόποδες των Λευκών Ορέων, σε ένα πλάτωμα της κοιλάδας του ποταμού Κερίτη. Απέχει 21 χιλιόμετρα από τα Χανιά και 4 χιλιόμετρα από το χωριό Φουρνές.

 Στην περιοχή του χωριού σώζονται κυκλώπεια τείχη και οικίες λαξευτές στους βράχους. Στη θέση Ελληνικό, νότια του χωριού, υπάρχουν ερείπια φρουρίου της κλασσικής εποχής και στη θέση Βυσαλόπορος τα ερείπια κλασικού οικισμού. Το όνομα της αρχαίας πόλης που βρισκόταν στη θέση του χωριού δεν είναι γνωστό. Οι περιηγητές Πάσλεϊ και Δέφνερ πιστεύουν ότι εκεί βρισκόταν η αρχαία Ριζηνία, αλλά στις αρχές του 20ού αιώνα τα ερείπια της Ριζηνίας ανακαλύφθηκαν στην Πατέλλα του Πρινιά. Ο Paul Faure θεωρεί ότι ήταν η αρχαία πόλη Κεραία, όπως δείχνει το όνομα του ποταμού Κερίτης που πηγάζει εκεί.Το χωριό είναι γνωστό για το ρόλο που είχε στην Επανάσταση του Καντανολέου το 1527, όταν ήταν έδρα της καγκελαρίας των επαναστατών. Μετά την κατάπνιξη της επανάστασης και το θάνατο του Καντανολέου και των συντρόφων του, οι Ενετοί μοίρασαν τα ζώα και τα πράγματα των κατοίκων στους στρατιώτες, ενώ στα βουνά γύρω από τα Μεσκλά κρέμασαν 200 επαναστάτες. Μετά έκαψαν τα Μεσκλά, με αποτέλεσμα το χωριό να μην αναφέρεται στις ενετικές απογραφές του τέλους του 16ου και του 17ου αιώνα. Το χωριό κατοικήθηκε ξανά την περίοδο της Τουρκοκρατίας. Στην αιγυπτιακή απογραφή του 1834 είχε 82 χριστιανικές οικογένειες και 3 τουρκικές. Το χωριό καταστράφηκε άλλη μια φορά, κατά την επανάσταση του 1866, καθώς ήταν μαζί με τη Ζούρβα έδρα της επαναστατικής συνέλευσης υπό τον Ζυμβρακάκη.Την 11η Ιανουαρίου του 1944, σημειώθηκε στα Μεσκλά συμπλοκή ανάμεσα σε αντάρτες του ΕΛΑΣ και στρατιώτες των γερμανικών δυνάμεων Κατοχής, που είχε ως αποτέλεσμα τον θάνατο 8 Γερμανών. Πορεία πληθυσμού σύμφωνα με τις απογραφές: Στο χωριό βρίσκεται ο ναός της Μεταμόρφωσης του Σωτήρος, ο οποίος χρονολογείται τουλάχιστον από τον 14ο αιώνα. Ο ναός έχει μικρές διαστάσεις και είναι μια μονόχωρη καμαρόσκεπη εκκλησία στην οποία προστέθηκε σε μεταγενέστερη χρονολογία νάρθηκας. Ο ναός στο εσωτερικό του σώζει βυζαντινές τοιχογραφίες, οι οποίες σύμφωνα με την κτητορική επιγραφή είναι έργο των Θεόδωρου Δανιήλ και του ανιψιού του Βενέρη του 1303 και ότι η χρηματοδότηση του έργου έγινε από τον μοναχό Λεόντιο Χωσάκη. Στον νάρθηκα υπάρχει χάραγμα με την χρονολογία 1349.Ο ναός της Σύλληψης της Παναγίας είναι κτισμένος στη θέση παλαιότερου ναού και σώζονται ακόμη τα παλιά ψηφιδωτά. Ο ναός βρίσκεται μπροστά από νεότερο ναό.Ο νερόμυλος του χωριού έχει χαρακτηριστεί ιστορικό διατηρητέο μνημείο. Κοινότητα Μεσκλών
Εδελμίρα, κόμισσα της Κοβαδόνγα

Η Εδελμίρα, ισπαν. Edelmira Sampedro-Ocejo y Robato (5 Μαρτίου 1906 - 23 Μαΐου 1994) από τον Οίκο Σαμπέδρο ήταν κόρη Κουβανού εμπόρου. Παντρεύτηκε τον πρίγκιπα των Αστουριών, ο οποίος έχασε με τον μοργανατικό αυτόν γάμο του, τον τίτλο αυτόν.

 Ήταν κόρη του Λουθιάνο Πάβλο Σαμπέδρο υ Οθέχο και της Εδελμίρα Ροβάτο υ Τούρρο, εξαδέλφης του Χόρχε Μανιάκ υ Ροβάτο δικηγόρου και συγγραφέα, από τους διασημότερους Κουβανούς της εποχής του. Συνάντησε τον διάδοχο Αλφόνσο σε ένα σανατόριο της Λωζάννης, όπου έμενε λόγω της αιμοφιλίας του. Ειδώθηκαν σε ένα σινεμά ένα βράδυ και ερωτεύτηκαν. Το νέο ζεύγος αντιμετώπισε αντίδραση και δυσκολίες από την αρχή της σχέσης τους. Η βασιλική οικογένεια της Ισπανίας δεν αποδέχθηκε τον αρραβώνα και η Εδελμίρα σύντομα υπέφερε πίεση από τους αγγελειοφόρους του Αλφόνσου ΙΓ΄, ήδη εξορισμένου στο Παρίσι, ο οποίος περιόρισε σημαντικά το μηνιαίο επίδομα του γιου του, κατάσχεσε τα πέντε αυτοκίνητά του και αποφασιστικά τον υποχρέωσε να παραιτηθεί από το δικαίωμα διαδοχής. Κανείς από τον βασιλικό Οίκο δεν παραβρέθηκε στον θρησκευτικό γάμο, στην εκκλησία της Σακρ Κερ στο Ouchy της Λωζάννης το 1933. Οι προσκλήσεις, που ο κόμης της Κοβαδόνγα έστειλε σε φίλους και γνωστούς, επέστρεψαν σε αυτόν "μετά λύπης". Αντιμέτωπος με τη σκληρή αντίθεση του πατέρα του για το γάμο, ο πρίγκιπας είπε: "την αγαπώ και θέλω να τη νυμφευτώ. Ας πάρει ο Χουάν τον θρόνο". Παντρεύτηκε το 1933 τον Αλφόνσο πρίγκιπα των Αστουριών (διάδοχο της Ισπανίας). Διαζεύχθηκαν το 1937 χωρίς να έχουν αποκτήσει απογόνους. Time, 12 June 1933 El Nuevo Herald, 23 May 2004 (in Spanish) El Mundo, 2 July 1994 (in Spanish) Anuario Social de La Habana 1939, (Havana, Cuba: Luz-Hilo S.A., 1939) (in Spanish) Anuario de Familias Cubanas 1988, Joaquin de Posada, editor (Costa Rica: Trejos Hermanos Sucrs., Inc., 1988) (in Spanish)
Rome: Total War

Το Rome: Total War είναι βιντεοπαιχνίδι στρατηγικής και το τρίτο μέρος της σειράς Total War. Αναπτύχθηκε από την The Creative Assembly για τον Υπολογιστή και κυκλοφόρησε αρχικά από την Activision το 2004. Διαδραματίζεται στη Ρωμαϊκή Ευρώπη, και συγκεκριμένα στις χρονολογίες 270 π.Χ. με 14 μ.Χ.

 Αρχικά, στο παιχνίδι ο παίκτης μπορεί να διαλέξει μόνο τρεις ρωμαϊκές φατρίες (factions), τις The House of Julii, The House of Brutii και The House of Scipii. Οι φατρίες που ξεκλειδώνονται είναι οι: Γαλατία, Αίγυπτος, Καρχηδόνα, Γερμανία, Βρετανία, Παρθία, Ελληνικές Πόλεις και Αυτοκρατορία των Σελευκιδών, ενώ οι non playable φατρίες είναι οι: Θράκη, Νουμιδία, Δακία, Αρμενία, Ισπανία, Πόντος, Μακεδονία, Σκυθία, Επαναστάτες και SPQR. Το παιχνίδι υποστηρίζει δύο επεκτάσεις (expansions) με τα ονόματα Barbarian Invansion και Alexander. Στο πρώτο, η Ρώμη δέχεται επίθεση από τα βαρβαρικά φύλα που κατεβαίνουν από το βορρά, ενώ το δεύτερο διαδραματίζεται στον κόσμο του Μεγάλου Αλεξάνδρου και σκοπός είναι η κατάκτηση της Μικράς Ασίας και της Περσίας.
Δήμος Θεραπνών

Ο Δήμος Θεραπνών ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σπάρτης. Βρισκόταν στην βόρεια και ανατολική μεριά του νομού. Ο δήμος αποτελούταν από 8 δημοτικά διαμερίσματα, καταλάμβανε έκταση 261,7 τ.χλμ. και είχε συνολικό πληθυσμό 3.062 κατοίκους σύμφωνα με την απογραφή του 2001 Μέσα στα όρια του πρώην Δήμου βρίσκεται η αρχαία Θεράπνη, το Παλάτι κατά πολλούς του Μενελάου και της Ελένης.

 Ο δήμος περιλάμβανε τα παρακάτω δημοτικά διαμερίσματα και οικισμούς Δ.δ. Γκοριτσάς [ 737 ] η Γκοριτσά [ 686 ] το Πολύδροσο [ 51 ] Δ.δ. Αγίων Αναργύρων -- οι Άγιοι Ανάργυροι [ 468 ] Δ.δ. Αγριάνων -- οι Αγριάνοι [ 164 ] Δ.δ. Καλλονής -- η Καλλονή [ 93 ] Δ.δ. Κεφαλά -- ο Κεφαλάς [ 346 ] Δ.δ. Πλατάνας [ 286 ] η Πλατάνα [ 220 ] το Ζαγάνο [ 66 ] Δ.δ. Σκούρας -- η Σκούρα [ 511 ] Δ.δ. Χρυσάφων [ 457 ] τα Χρύσαφα [ 445 ] η Μονή Αγίων Τεσσαράκοντα [ 12 ] Η Οικονομία της περιοχής που καταλάμβανε ο πρώην Δήμος στηρίζεται στην γεωργία, κτηνοτροφία και μελισσοκομία. Σημαντικό πόρο αποτελεί ο τουρισμός, καθώς και η υλοτομία. Το χωριό του Κεφαλά είναι πρώτο στην Λακωνία σε αριθμό Βιοκαλλιεργητών, ενώ η Γκοριτσά μαζί με την Ζούπενα συγκεντρώνουν την μεγαλύτερη παραγωγή Ελιών Καλαμών στην Λακωνία. Το μέλι που βγαίνει είναι επίσης μοναδικό, ειδικά αυτό που συλλέγεται από έλατο και πεύκο το καλοκαίρι. Ο μελισσοκόμος που το διαθέτει επί τόπου (μέσα στο δάσος) είναι ο Σαράντος Πανάγος. Ο Δήμος ανασυστάθηκε το 1998, με πρώτο Δήμαρχο τον Σπύρο Φλώρο, που εξελέγη επίσης και την δεύτερη τετραετία. Ο τελευταίος δήμαρχος ήταν ο Γιάννης Ράλλης, αφού νίκησε με μεγάλη διαφορά τον προηγούμενο, λόγω της αναστάτωσης που προκλήθηκε στην Γκοριτσά και την Ζούπενα από αποφάσεις του Δημοτικού Συμβουλίου σχετικά με την χρήση του νερού των Τσιντζίνων. Η ιστοσελίδα του ΔήμουΘεραπνιακή Κίνηση Πολιτών
Βαλκανικοί Αγώνες Στίβου 1931

Οι Β΄ Βαλκανικοί Αγώνες Στίβου 1931 διεξήχθησαν στην Αθήνα, στο Παναθηναϊκό Στάδιο στις 4, 10 & 11 Οκτωβρίου 1931. Συμμετείχαν σε αυτούς πέντε βαλκανικά κράτη: Ελλάδα, Βουλγαρία, Γιουγκοσλαβία, Ρουμανία και Τουρκία. Νικήτρια αναδείχθηκε και πάλι η Ελλάδα με 12 νίκες.

 Η Β΄ Βαλκανιάδα υπήρξε και αυτή πολύ επιτυχημένη αθλητική διοργάνωση. Όλες τις ημέρες το Στάδιο ήταν κατάμεστο και επιτεύχθηκαν πολύ καλές επιδόσεις και αρκετά νέα ρεκόρ. Σε κάθε αγώνισμα μετείχαν δύο αθλητές από κάθε χώρα και μία ομάδα σκυταλοδρομίας. Βαθμολογήθηκαν οι πέντε πρώτοι με 5-4-3-2-1 βαθμούς αντίστοιχα και στη γενική βαθμολογία πρώτευσε η Ελλάδα, όπως ήταν αναμενόμενο. Οι αγώνες ξεκίνησαν την Κυριακή 4 Οκτωβρίου, με τη διεξαγωγή κάποιων αγωνισμάτων. Στην τελετή έναρξης παρέστησαν ο πρωθυπουργός Ελευθέριος Βενιζέλος, πολλοί υπουργοί, διπλωμάτες ξένων χωρών, ο δήμαρχος Αθηναίων Σπυρίδων Μερκούρης, η στρατιωτική και η πολιτική ηγεσία. Ιδιαίτερη αίσθηση προκάλεσε η παρουσία στο Στάδιο των Τούρκων υπουργών Ισμέτ πασά και Ρουσδή, οι οποίοι καταχειροκροτήθηκαν. Το τελετουργικό της έναρξης περιλάμβανε για πρώτη φορά την πτήση 50 περίπου αεροπλάνων και υδροπλάνων, τα οποία πέταξαν εντυπωσιακά πάνω από το Στάδιο ενθουσιάζοντας το πλήθος. Μετά την ανάκρουση των πέντε εθνικών ύμνων και την έπαρση των σημαιών ο επικοντιστής Αργύρης Καραγιάννης απήγγειλε τον όρκο των αθλητών. Την λιτή τελετή έναρξης έκλεισε ομάδα σπουδαστών της "Σχολής Γυμναστικής" που έκανε επίδειξη σουηδικών και άλλων ασκήσεων. Οι αγώνες συνεχίστηκαν τη Δευτέρα 5/10 με τη διεξαγωγή της δισκοβολίας και την Τετάρτη 7/10 με τη σφυροβολία και τελείωσαν το επόμενο Σαββατοκύριακο 10-11 Οκτωβρίου. Την ενδιάμεση εβδομάδα, 5 ως 9 Οκτωβρίου, στις εγκαταστάσεις του Ομίλου Αντισφαίρισης πραγματοποιήθηκε το βαλκανικό πρωτάθλημα τένις με τη συμμετοχή και των πέντε χωρών. 1929 | 1930 | 1931 | 1932 | 1933 *Σημείωση: Βαθμολογήθηκαν με 5-4-3-2-1 β. οι πέντε πρώτοι. "Μακεδονία", 5/10/1931. "Μακεδονία", 11/10/1931. "Μακεδονία", 12/10/1931. Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 173-174. BALKAN GAMES/CHAMPIONSHIPS.
Φρανς Έμιλ Σίλανπαα

Ο Φρανς Έμιλ Σίλανπαα (φινλανδικά Frans Eemil Sillanpää, προφορά , 16 Σεπτεμβρίου 1888 - 3 Ιουνίου 1964) ήταν Φινλανδός συγγραφέας, ο πρώτος από την χώρα του που τιμήθηκε με το Νόμπελ Λογοτεχνίας (1939).

 Ο Σίλανπαα γεννήθηκε σε αγροτική οικογένεια στο Χάμενκιρο, έναν μικρό δήμο στο νότο της Φινλανδίας. Οι γονείς του, αν και φτωχοί, κατάφεραν να τον στείλουν σχολείο στο Τάμπερε. Το 1908 μετακόμισε στο Ελσίνκι για να σπουδάσει ιατρική. Εδώ γνώρισε σημαντικούς Φινλανδούς δημιουργούς, μεταξύ άλλων τους ζωγράφους Έρο Γιάνερφελτ και Πέκκα Χάλονεν, το συνθέτη Γιαν Σιμπέλιους και το συγγραφέα Γιουχάνι Άχο. Το 1913 επέστρεψε στο χωριό του, παντρεύτηκε και αφοσιώθηκε στο γράψιμο. Έγινε διεθνώς γνωστός με το μυθιστόρημα Nuorena nukkunut το 1931. Το 1939 βραβεύθηκε με το Νόμπελ Λογοτεχνίας "για τη βαθιά κατανόηση των αγροτών της χώρας του και τον αριστοτεχνικό τρόπο με τον οποίο παρουσίασε τον τρόπο ζωής τους και τη σχέση τους με τη Φύση". Ο Σίλανπαα πέθανε στις 3 Ιουνίου 1964 στο Ελσίνκι. Ο αστεροειδής 1446 Σίλανπαα ονομάστηκε έτσι προς τιμήν του συγγραφέα. Elämä ja aurinko (1916) Ihmislapsia elämän saatossa (1917) Hurskas kurjuus (1919) Rakas isänmaani (1919) Hiltu ja Ragnar (1923) Enkelten suojatit (1923) Omistani ja omilleni (1924) Maan tasalta (1924) Töllinmäki (1925) Rippi (1928) Kiitos hetkistä, Herra... (1930) Nuorena nukkunut (1931) Miehen tie (1932) Virranpohjalta (1933) Ihmiset suviyössä(1934) Viidestoista (1936) Elokuu (1941) Ihmiselon ihanuus ja kurjuus (1945) Εταιρεία Σίλανπαα (φινλανδικά) Παρουσίαση στη σελίδα των Βραβείων Νόμπελ. (Αγγλικά) Λήμμα στην Encyclpedia Brittannica (Αγγλικά)
Δρεπάνι

Δρεπάνι (ή δρέπανος ή δρεπάνη) είναι αγροτικό εργαλείο για τη συγκομιδή σιτηρών και χόρτου, που εφευρέθηκε ήδη από την αρχαιότητα. Διαφέρει από τη σκύθη ως προς το σχήμα και μήκος της λάμας και της λαβής.

 Το δρεπάνι είναι από τα αρχαιότερα αγροτικά εργαλεία. Τα παλαιότερα αρχαιολογικά ευρήματα που βρέθηκαν στη Μέση Ανατολή και χρονολογούνται από την πρωτολιθική εποχή χρησιμοποιούνταν για τη συγκομιδή χόρτου και άγριων δημητριακών. Πριν από την έναρξη χρήσης των μετάλλων για την κατασκευή εργαλείων, τα δρεπάνια κατασκευάζονταν από ξύλο ή κέρατο ζώου, στο οποίο σφήνωναν λεπίδες από πυριτόλιθο που τις κολλούσαν με φυσικό ρετσίνι. Αργότερα, στην εποχή του χαλκού, χρησιμοποιήθηκε για πρώτη φορά μέταλλο για την κατασκευή των δρεπανιών.Το δρεπάνι το χρησιμοποιούσαν για να θερίζουν τα χωράφια. Το δρεπάνι ως σύμβολο των αγροτών μαζί με το σφυρί ως σύμβολο των εργατών, δημιούργησαν το διεθνές κομμουνιστικό σύμβολο του σφυροδρέπανου. Jens Lüning: Steinzeitliche Bauern in Deutschland. Die Landwirtschaft im Neolithikum. UPAS 58 (Bonn, Habelt 2000) Hildegard Quitta: Mittelalterliche Sicheln, in: Leipziger Beiträge zur Vor- und Frühgeschichte 1. 1955 Axel Steensberg: Ancient Harvesting Implements, Kopenhagen 1943
Καστράκι Νάξου

Το Καστράκι είναι παράλιος οικισμός της νοτιοδυτικής Νάξου με 158 κατοίκους (απογραφή 2011). Βρίσκεται λίγο νοτιότερα της Μικρής Βίγλας, ανάμεσα στην ομώνυμη παραλία και την παραλία της Γλυφάδας.

 Το 1971, στην απογραφή ο οικισμός αναγνωρίζεται και προσαρτάται στην κοινότητα Σαγκρίου με έδρα το Άνω Σαγκρί. Το 1997, με την εφαρμογή του προγράμματος Καποδίστριας (νόμος 2539/97), ο οικισμός προσαρτάται στο δήμο Νάξου. Το 2010, με την εφαρμογή του προγραμματος Καλλικράτης (νόμος 3852/2010), ο οικισμός προσαρτάται στο νεοσύστατο δήμο Νάξου & Μικρών Κυκλάδων. Συγκεκριμένα, με το πρόγραμμα Καποδίστριας υπαγόταν στο Δημοτικό Διαμέρισμα Σαγκρίου, του Δήμου Νάξου, του νομού Κυκλάδων, στο γεωγραφικό διαμέρισμα Νήσων Αιγαίου Πελάγους.Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Άνω Σαγκρί ( 210 κ.), Κανακάρι ( 49 κ.), Κάτω Σαγκρί ( 27 κ.) και Μικρή Βίγλα ( 93 κ.) την Τοπική Κοινότητα Σαγκρίου ( 537 κ.). Η τ.κ. Ποταμιάς υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Δήμος Βουπρασίας

Ο Δήμος Βουπρασίας ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανδραβίδας - Κυλλήνης. Στον δήμο περιλαμβάνονταν εννέα δημοτικά διαμερίσματα και είχε μόνιμο πληθυσμό 10.333 κατοίκους σύμφωνα με την απογραφή του 2001. Πρωτεύουσα του Δήμου ήταν η Βάρδα. Μεγάλα χωριά του δήμου είναι η Μανωλάδα και η Νέα Μανωλάδα.

 Στον δήμο περιλαμβάνονταν τα παρακάτω δημοτικά διαμερίσματα και οικισμοί: Δ.δ. Βάρδας [ 4.163 ] η Βάρδα [ 2.937 ] τα Κουγαίικα [ 126 ] η Κώμη [ 253 ] το Συμπάνιο [ 345 ] το Ψάρι [ 502 ] Δ.δ. Αετορράχης [ 226 ] η Δάφνη [ 130 ] η Αετορράχη [ 96 ] Δ.δ. Καπελέτου [ 565 ] το Καπελέτο [ 450 ] τα Θανασουλαίικα [ 115 ] Δ.δ. Κουρτεσίου [ 842 ] το Κουρτέσι [ 531 ] το Άνω Κουρτέσι [ 273 ] τα Κοττέικα [ 38 ] Δ.δ. Μανωλάδος [ 1.837 ] η Μανωλάς [ 1.524 ] τα Καρβουναίικα [ 41 ] τα Λουτρά Υρμίνης [ 77 ] το Μέγαλο Πεύκο [ -- ] τα Μπρίνια [ 161 ] τα Σαμαραίικα [ 34 ] Δ.δ. Νεαπόλεως -- η Νεάπολη [ 380 ] Δ.δ. Νέας Μανολάδος -- η Νέα Μανωλάδα [ 1.628 ] Δ.δ. Νησίου [ 582 ] το Νησί [ 301 ] η Αγία Μαρίνα [ 90 ] ο Άγιος Αθανάσιος [ 39 ] τα Καραβουλαίικα [ 105 ] το Κρεμμύδι [ 47 ] Δ.δ. Ξενιών (Καλυβακίων) [ 110 ] τα Καλυβάκια [ 38 ] οι Ξενιές [ 56] η Παλαιοχώρα [ 16 ] Στην ευρύτερη περιοχή λειτούργησε την περίοδο 1835-1912 ο παλαιότερος Δήμος Βουπρασίων. Δήμος Βουπρασίων Δήμος Καλοτυχίας Δήμος Ξενίας Νέα Πικέρνη Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Ε.Ε.Τ.Α.Α. - Διοικητικές μεταβολές Δήμου Βουπρασίας (1997-2010) και Δήμου Βουπρασίων (1835-1912), eetaa.gr. Ανακτήθηκε: 06/09/2016. Δήμος Βουπρασίας - Ιστορικά Στοιχεία, vouprasia.gov.gr Βουπρασία, pathfinder.gr
Ελισάβετ της Ουγγαρίας, δούκισσα της Βαυαρίας

Η Ελισάβετ, ουγγρ. Erzsébet (1236 - 24 Οκτωβρίου 1271) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε δούκισσα της Βαυαρίας.

 Ήταν η πέμπτη κόρη του Μπέλα Δ΄ της Ουγγαρίας και της Μαρίας Λασκαρίνας, κόρης του Θεοδώρου Α΄ αυτοκράτορα των Ρωμαίων στη Νίκαια. Τον αδελφό της Στέφανο Ε΄ διαδέχθηκε ο γιος του Λαδίσλαος Δ΄ και αυτόν ο εξάδελφός της Ανδρέας Γ΄, που απεβίωσε το 1301 άτεκνος. Ήταν ο τελευταίος άρρην του Οίκου του Άρπαντ. Τότε ο γιος τής Ελισάβετ, ο Όθων διεκδίκησε το βασίλειο (1305-08). Παντρεύτηκε το 1250 τον Ερρίκο ΙΓ΄ των Βίττελσμπαχ δούκα της Βαυαρίας και είχε τέκνα: Αγνή 1254-1315, μοναχή στην Κιστερκιανή μονή του Ζέλιγκενταλ. Ελισάβετ 1258-1314, μοναχή στην Κιστερκιανή μονή του Ζέλιγκενταλ. Όθων Γ΄ 1261-1312, δούκας της Κάτω Βαυαρίας και (διεκδικητής) βασιλιάς της Ουγγαρίας. Ερρίκος 1262-1280, απεβ. 18 ετών. Σοφία π.1264-1282, παντρεύτηκε τον Πόππο Η΄ κόμη του Χέννεμπεργκ. Αικατερίνη 1267-1310, παντρεύτηκε τον Φρειδερίκος Τούτα των Βέττιν, μάργραβο του Λάντσμπεργκ & Λουσατίας. Λουδοβίκος Γ΄ 1269-1296, δούκας της Κάτω Βαυαρίας. Στέφανος Α΄ 1271-1310, δούκας της Κάτω Βαυαρίας. HUNGARY KINGS, Medieval Lands
Facebook Dating

Το Facebook Dating είναι μια ψηφιακή υπηρεσία γνωριμιών που αναπτύχθηκε από το Facebook. Προς το παρόν δεν υπάρχει σε έκδοση για υπολογιστές, καθώς είναι διαθέσιμη μόνο από την εφαρμογή του Facebook για κινητά Android και iOS.

 Οι χρήστες που θα ενεργοποιήσουν την συγκεκριμένη υπηρεσία στο κινητό τους έχουν την δυνατότητα να φιλτράρουν τα αποτελέσματα των άλλων χρηστών που εμφανίζονται στο προφίλ τους όπως για παράδειγμα την τοποθεσία, αν είναι έγγαμοι ή όχι, την ηλικία, το ύψος κτλ και να διαπιστώσουν αν ταιριάζουν με άλλους χρήστες σε απόσταση 100 χιλιομέτρων. Ο ιστόποπος κοινωνικής δικτύωσης Facebook ανακοίνωσε έν μέρει το προϊόν σε συνέδριο προγραμματιστών F8 τον Μάιο του 2018 και οι συμμετέχοντες του συνεδρίου ενημερώθηκαν ότι σύντομα θα λαμβάναν περισσότερες πληροφορίες. Η αρχική λειτουργία ήταν σε δοκιμή beta εντός αρκετών μηνών από το συνέδριο.Το Facebook Dating κυκλοφόρησε για πρώτη φορά στην Κολομβία στις 20 Σεπτεμβρίου 2018. Οι χρήστες συνέβαλαν στη διαμόρφωση του, για πώς θα μοιάζει ο ιστότοπος γνωριμιών για τους μελλοντικούς χρήστες, καθώς ήταν ακόμα στα στάδια δοκιμών. Το Facebook δήλωσε ότι εάν οι δοκιμές πήγαιναν καλά, θα γινόταν μια πιο εμφανής επιλογή της υπάρχουσας εφαρμογής Facebook.Η δεύτερη επέκταση της ψηφιακής υπηρεσίας ξεκίνησε στον Καναδά και την Ταϊλάνδη τον Οκτώβριο του 2018 και στη συνέχεια επεκτάθηκε σε 14 νέες χώρες, όπως η Αυστραλία, οι Φιλιππίνες, το Βιετνάμ, η Σιγκαπούρη, η Μαλαισία, το Λάος, η Βραζιλία, το Περού, η Χιλή, η Βολιβία, ο Ισημερινός, η Παραγουάη, η Ουρουγουάη, η Γουιάνα και το Σουρινάμ. Η υπηρεσία ήταν ενεργή για ένα χρόνο στην Κολομβία, την Ταϊλάνδη, τον Καναδά, την Αργεντινή και το Μεξικό και επέτρεπε στους χρήστες να συνδέονται με άλλους σε όλο τον κόσμο και δεν περιορίζονταν στη συγκεκριμένη περιοχή στην οποία ζούσαν.Το Facebook Dating κυκλοφόρησε εν μέρει στις Ηνωμένες Πολιτείες στις 5 Σεπτεμβρίου 2019 και ορισμένοι χρήστες εξέφρασαν αμφιβολίες για το αν η εφαρμογή θα τους αφήσει να επιλέξουν το Facebook Dating, παρόλο που άλλοι μπορούσαν να συνδεθούν στη συσκευή τους και να έχουν πρόσβαση σε αυτήν.Η κυκλοφορία του Facebook Dating στην Ευρώπη πραγματοποιήθηκε τον Οκτώβριο του 2020.
Αθηναΐς της Μηδίας Ατροπατηνής

Η Αθηναΐς (έζησε τον 1ο αι. π.Χ.) από τη Δυναστεία των Οροντιδών γεννήθηκε πριγκίπισσα της Κομμαγηνής και με τον γάμο της έγινε βασίλισσα της Μηδίας Ατροπατηνής.

 Ήταν κόρη τού Αντιόχου Α΄ Θεού της Κομμαγηνής (βασ. 70-38 π.Χ.) και της Ισιάδας Φιλοστόργου, κόρης τού Αριοβαρζάνη Α΄ της Καππαδοκίας. Ο Αντίοχος Α΄ ήταν γιος της Λαοδίκης Ζ΄ Θεάς των Σελευκιδών. Οι Οροντίδες ήταν η πρώτη δυναστεία της Αρμενίας, έτσι η Αθηναΐς είχε Αρμενική και Ελληνική καταγωγή. Έλαβε το όνομά της από την εκ μητρός μάμμη της, την Αθηναΐδα Φιλόστοργο Α΄. Γεννήθηκε και μεγάλωσε στην Κομμαγηνή. Παντρεύτηκε τον Αρταβάσδη Α΄ της Μηδίας Ατροπατηνής (βασ. 56-31 π.Χ.) και μετά της Σωφηνής (30-21 π.Χ.), μάλλον Αρμενικής και Ελληνικής καταγωγής. Το όνομά της μας είναι γνωστό από νομίσματα, που φέρουν την επιγραφή ΒΑΣΙΛΙΣ ΑΘΗΝΑΪΣ. Από τα νομίσματα μαθαίνουμε, ότι παντρεύτηκε τον Αρταβάσδη Α΄, μάλλον κατά τη βασιλεία του στη Μηδία Ατροπατηνή: στη μία όψη των νομισμάτων εμφανίζεται ο βασιλιάς με τιάρα και επιγραφή στα ελληνικά· στην άλλη πλευρά η Αθηναΐς με πυργωτό διάδημα και επιγραφή στα ελληνικά. Τα νομίσματα χρονολογούνται περί το 30 π.Χ. Παντρεύτηκε τον Αρταβάσδη Α΄ της Μηδίας Ατροπατηνής και είχε τέκνα: Ιοτάπα της Μηδίας Ατροπατηνής, γενν. 43 π.Χ., παντρεύτηκε τον Μιθριδάτη Γ΄ της Κομμαγηνής. Αριοβαρζάνης Β΄ απεβ. 4 μ.Χ., βασιλιάς της Μηδίας Ατροπατηνής & της Αρμενίας. Δαρείος, πρίγκιπας της Μηδίας Ατροπατηνής. S. Baldwin, Comments on "Iberian route" DFA line, web, 1996 A. Mayor, The Poison King: the life and legend of Mithradates, Rome's deadliest enemy, Princeton University Press, 2009
Ζίγκμαρ Πόλκε

Ο Ζίγκμαρ Πόλκε (13 Φεβρουαρίου, 1941 - 10 Ιουνίου, 2010) ήταν Γερμανός ζωγράφος και φωτογράφος. Ο Πόλκε πειραματίστηκε με ένα ευρύ φάσμα μορφών, αντικειμένων και υλικών. Στη δεκαετία του 1970, ασχολήθηκε με τη φωτογραφία, επιστρέφοντας στη ζωγραφική τη δεκαετία του 1980, για να δημιουργήσει τυχαία αφηρημένα έργα μέσω χημικών αντιδράσεων μεταξύ των χρωμάτων και άλλων προϊόντων. Κατά τα τελευταία 20 χρόνια της ζωής του παρήγαγε έργα ζωγραφικής και επικεντρώθηκε σε ιστορικά γεγονότα και τις αντιλήψεις τους.

 Ο Πόλκε ήταν το έβδομο παιδί από τα οκτώ της οικογενείας του. Γεννήθηκε στην Ολεσνίκα στην Κάτω Σιλεσία. Αναγκάστηκε να φύγει με την οικογένειά του στη Θουριγγία το 1945, κατά τη διάρκεια της απομάκρυνσης των Γερμανών μετά τον Δεύτερο Παγκόσμιο Πόλεμο. Η οικογένειά του διέφυγε από το κομμουνιστικό καθεστώς της Ανατολικής Γερμανίας το 1953 και ταξίδεψε αρχικά στο Δυτικό Βερολίνο και στη συνέχεια στη Ρηνανία. Φθάνοντας στη Δυτική Γερμανία, στο Βίλιχ κοντά στο Κρέφελντ, ο Πόλκε άρχισε να περνά τον χρόνο του σε γκαλερί και μουσεία και εργάστηκε ως μαθητευόμενος σε εργοστάσιο χρωματιστού γυαλιού στο Ντίσελντορφ μεταξύ 1959 και 1960, πριν από την είσοδο του στο Kunstakademie στην ηλικία των είκοσι. Από το 1961 έως το 1967 σπούδασε στην Ακαδημία Τεχνών του Ντίσελντορφ υπό τους Καρλ Ότο Γκετζ και Γκέρχαρντ Χέχμε, ενώ φαίνεται ότι επηρεάστηκε βαθιά από τον δάσκαλό του Γιόζεφ Μπόις. Ξεκίνησε τη δημιουργική παραγωγή του στη διάρκεια μιας περιόδου με μεγάλες κοινωνικές, πολιτιστικές και καλλιτεχνικές αλλαγές στη Γερμανία και αλλού. Κατά τη διάρκεια της δεκαετίας του 1960, το Ντίσελντορφ, ειδικότερα, ήταν μια ευημερούσα, εμπορική πόλη και σημαντικό κέντρο καλλιτεχνικής δραστηριότητας. Στις αρχές του 1970 ο Πόλκε έζησε στο Γκάσπελχοφ, κοινότητα καλλιτεχνών. Από το 1977-1991 διετέλεσε καθηγητής στην Ακαδημία Καλών Τεχνών στο Αμβούργο. Εγκαταστάθηκε στην Κολωνία το 1978, όπου συνέχισε να ζει και να εργάζεται μέχρι τον θάνατό του τον Ιούνιο του 2010 από καρκίνο. Το 1963, ίδρυσε το ζωγραφικό κίνημα "Kapitalistischer Realismus" ("καπιταλιστικός ρεαλισμός») με τον Γκέρχαρντ Ρίχτερ και τον Κόνραντ Φίσερ (ψευδώνυμο Κόνραντ Λούεγκ ως καλλιτέχνης). Ο καπιταλιστικός ρεαλισμός είναι ένα αντι-ύφος της τέχνης, που ενστερνίζεται το εικονογραφικό ύφος επικοινωνίας της διαφήμισης. Ο τίτλος υποδεικνύει την αντίθεσή του Πόλκε στον «σοσιαλιστικό ρεαλισμό», του επίσημου δόγματος της τέχνης στη Σοβιετική Ένωση και τους δορυφόρους της (από όπου διέφυγε με την οικογένειά του). Επίσης, είναι σχολιασμός στο πελατοκεντρικό δόγμα του καπιταλισμού για την τέχνη. Συμμετείχε, επίσης, σε εκθέσεις στο "Demonstrative Ausstellung", ένα κατάστημα-έκθεση στο Ντίσελντορφ με τον Μάνφρεντ Κούτνερ, τον Λούεγκ και τον Ρίχτερ. Ουσιαστικά αυτοδίδακτος φωτογράφος, ο Πόλκε πέρασε τα επόμενα τρία χρόνια στη ζωγραφική, πειραματιζόμενος παράλληλα με τον κινηματογράφο και τις παραστατικές τέχνες. Kaiserring του Γκόσλαρ βραβείο Erasmus Praemium Imperiale NY Times obituary Current exhibitions and connection to galeries at Artfacts.Net Exhibitions and literature Portrait of the artist by the Goethe-Institut (Γαλλικά) Sigmar Polke Sigmar Polke, Back to Modernity ISBN 978-0-85323-911-6
Σιδωνία του Ποντιέμπραντυ

H Σιδονία, τσεχικά: Zdenka z Poděbrad (11 Νοεμβρίου 1449 - 1 Φεβρουαρίου 1510) από τον Οίκο του Ποντιέμπραντυ ήταν πριγκίπισσα της Βοημίας και με τον γάμο της έγινε δούκισσα της Σαξονίας.

 Ήταν η τρίτη κόρη του Γεωργίου της Βοημίας και της Κουνιγκούνδης, κόρης του Σμιλ του Στέρνμπεργκ. Παντρεύτηκε το 1459 τον Αλβέρτο Γ΄ δούκα της Σαξονίας και είχε τέκνα: Αικατερίνη 1468-1524, παντρεύτηκε πρώτα τον Σιγισμούνδο των Αψβούργων αρχιδούκα της Πέραν Αυστρίας και μετά τον Ερρίκο Α΄ των Γουέλφων-Μπράουνσβαϊγκ πρίγκιπα του Κάλενμπεργκ-Γκέτινγκεν. Γεώργιος 1471-1539, δούκας της Σαξονίας. Ερρίκος Δ΄ 1473-1541, δούκας της Σαξονίας. Φρειδερίκος 1473-1510, μέγας μάγιστρος των Τευτόνων ιπποτών. Λουδοβίκος 1481-μετά το 1498, απεβίωσε τουλάχιστον 17 ετών. Άννα 1478-1479, Ιωάννης 1484, Ιωάννης 1498, θνησιγενές παιδί, απεβίωσαν νήπια. Cawley, Charles, Bohemia, Medieval Lands, Medieval Lands database, Foundation for Medieval Genealogy, Genealogical database by Herbert Stoyan
Πανελλήνιο πρωτάθλημα στίβου γυναικών 2007

Το 72ο Πανελλήνιο πρωτάθλημα στίβου γυναικών 2007 διεξήχθη στο Ολυμπιακό Στάδιο Αθήνας από 15 ως 17 Ιουνίου μαζί με το αντίστοιχο πανελλήνιο πρωτάθλημα στίβου ανδρών 2007. Μετείχαν όλες οι κορυφαίες Ελληνίδες αθλήτριες. Οι αγώνες ήταν αφιερωμένοι και πάλι στη μνήμη του πρωτεργάτη του γυναικείου στίβου Ηλία Μισαηλίδη, παλιού πρωταθλητή του Πανιωνίου και βαλκανιονίκη, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

 Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου και του επτάθλου. Τα 20χλμ βάδην έγιναν στα Μέγαρα κατά τις ημέρες των πανελληνίων αγώνων. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 4 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 585 Ελληνίδες και ξένες αθλήτριες. Πανελληνιονίκης αναδείχθηκε η Μαγδαληνή Γαζέα που πέτυχε ρεκόρ πανελληνίου πρωταθλήματος στην κλασική διαδρομή. Παράλληλα ήταν τρίτη στη γενική κατάταξη πίσω από τη Ρωσίδα Πονομαρένκο και την Ιαπωνέζα Τανάκα. Πρωταθλητής σύλλογος αναδείχθηκε ο Πανελλήνιος Γ.Σ. για 16η συνεχόμενη χρονιά και 30η συνολικά. Αλλά αυτή τη φορά τον απείλησε ο Ολυμπιακός που έμεινε δεύτερος με οκτώ μόλις βαθμούς διαφορά. *Βαθμολογήθηκαν οι 12 πρώτες κάθε αγωνίσματος. «stivoz.gr: Αποτελέσματα Πανελλήνιου Πρωταθλήματος Στίβου 2007». Αρχειοθετήθηκε από το πρωτότυπο στις 2 Νοεμβρίου 2022. Ανακτήθηκε στις 2 Νοεμβρίου 2022. «Αποτελέσματα Πανελλήνιου Πρωταθλήματος 20 χλμ βάδην». Αρχειοθετήθηκε από το πρωτότυπο στις 3 Νοεμβρίου 2022. «Αποτελέσματα Πανελλήνιου Πρωταθλήματος 10.000μ». Αρχειοθετήθηκε από το πρωτότυπο στις 3 Νοεμβρίου 2022. «Αποτελέσματα Πανελλήνιου Πρωταθλήματος Σύνθετων αγωνισμάτων». Αρχειοθετήθηκε από το πρωτότυπο στις 3 Νοεμβρίου 2022. Αποτελέσματα Πανελλήνιου Πρωταθλήματος Μαραθώνιου 2006 Αρχείο ΣΕΓΑΣ. Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 236-239 και 297-299.
Μπερνάρ Γκομού

Ο Μπερνάρ Γκομού (Bernard Gomou, γεννημένος στις 2 Οκτωβρίου 1960) είναι διπλωμάτης και πολιτικός από τη Γουινέα και πρωθυπουργός από τις 17 Ιουλίου 2022, οπότε διορίστηκε στη θέση του Μοχάμεντ Μπεαβογκί, ο οποίος "έγινε μη διαθέσιμος για λόγους υγείας".

 Προτού εισέλθει στην πολιτική, ο Γκομού υπηρέτησε ως διευθυντής των Ασφαλειών Λαναλά από το 2017. Ο Γκομού διορίστηκε υπουργός Εμπορίου, Βιομηχανίας και Μικρομεσαίων Επιχειρήσεων στην μεταβατική κυβέρνηση του Μοχάμεντ Μπεαβογκί, στις 27 Οκτωβρίου 2021.Λίγους μήνες μετά, το 2022, ο Μπεαβογκί δεν ήταν πια πρωθυπουργός λόγω υγείας και ανακοινώθηκε ο διορισμός του Γκομού ως πρωθυπουργού, από την κρατική τηλεόραση.
Μίκι Λι Σουλ

Ο Μίκι Λι Σουλ (αγγλ. Mickey Lee Soule) είναι αμερικανός κιμπορντίστας γνωστός για τη συνεργασία του με το ροκ συγκρότημα των Elf και τη συμμετοχή του στον πρώτο δίσκο των Rainbow.

 Ο Μίκι Λι Σουλ γεννήθηκε στο Κόρτλαντ της Νέας Υόρκης στις 6 Ιουνίου 1946. Στα μέσα της δεκαετίας του '60 κατατάχθηκε στον αμερικανικό στρατό. Μετά την αποστράτευση του αντικατέστησε τον Νταγκ Τάλερ στους Elves, συγκρότημα το οποίο έβγαινε σαν δεύτερο όνομα στις συναυλίες των Deep Purple. Το 1972, μετονομάστηκαν σε Elf και κυκλοφόρησαν το ομώνυμο ντεμπούτο άλμπουμ τους. Δύο χρόνια αργότερα, ακολούθησε το "L.A./59", γνωστό στην Ευρώπη με την ονομασία "Carolina County Ball", ενώ το 1975 κυκλοφόρησαν το "Trying to Burn the Sun". Ενδιάμεσα, είχε συμμετάσχει στον προσωπικό δίσκο του μπασίστα των Deep Purple, Ρότζερ Γκλόβερ, με τίτλο "The Butterfly Ball and the Grasshopper's Feast". Το 1975, ο Σουλ εντάχθηκε στην πρώτη σύνθεση των Rainbow του Ρίτσι Μπλάκμορ, μαζί με τον τραγουδιστή Ρόνι Τζέιμς Ντίο, τον μπασίστα Γκρεγκ Γκρούμπερ και τον ντράμερ Γκάρι Ντρίσκολ, ηχογραφώντας το δίσκο "Ritchie Blackmore's Rainbow". Μετά την κυκλοφορία του δίσκου, αντικαταστάθηκε από τον Τόνι Κάρεϊ. Το 1978, συμμετείχε στο δίσκο "Elements" του Ρότζερ Γκλόβερ, ενώ νωρίτερα συμμετείχε στους Ian Gillan Band, χωρίς να ηχογραφήσει. Το 1982 έπαιξε στο δίσκο "Circumstantial Evidence" του Έντι Χάρντιν και το 1990 στο "Indulge" των A'LA Rock. Η σχέση του με το συγκρότημα των Deep Purple συνεχίστηκε όταν δούλεψε σαν τεχνικός του Τζον Λορντ για το δίσκο "Live at the Olympia '96", ενώ συμμετείχε στο ζωντανά ηχογραφημένο "Live at the Royal Albert Hall", το 1999. Επίσης, συμμετείχε στο δίσκο "Gillan's Inn" (2006) του Ίαν Γκίλαν και στα "Snapshot" (2002) και "If Life Was Easy" (2011) του Ρότζερ Γκλόβερ. Elf - 1972 Carolina County Ball - 1974 Trying to Burn the Sun - 1975 The Butterfly Ball and Grasshopper’s Feast - 1974 Elements - 1978 Snapshot - 2002 If Life Was Easy - 2011 Ritchie Blackmore's Rainbow - 1975 Eddie Hardin - Circumstantial Evidence (1982) A'LA Rock - Indulge (1990) Deep Purple - Live at the Royal Albert Hall (2000) Ian Gillan Band - Rarities 1975-1977 (2003) Micky Lee Soule | Credits | AllMusic Mickey Lee Soule Discography at Discogs Mickey Lee Soule - Encyclopaedia Metallum: The Metal Archives Tapio's Ronnie James Dio Pages: Mickey Lee Soule
Βραβεία της Ένωσης Κριτικών Κινηματογράφου του Λος Άντζελες 2012

Τα 38α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 2012.

 Καλύτερη Ταινία: Amour Επιλαχών: The Master Καλύτερη Σκηνοθεσία: Πολ Τόμας Άντερσον – The Master Επιλαχών: Κάθριν Μπίγκελοου – Zero Dark Thirty Α' Ανδρικός Ρόλος: Χοακίν Φίνιξ – The Master Επιλαχών: Denis Lavant – Holy Motors Α' Γυναικείος Ρόλος (TIE): Τζένιφερ Λόρενς – Silver Linings Playbook Emmanuelle Riva – Amour Β' Ανδρικός Ρόλος: Dwight Henry – Beasts of the Southern Wild Επιλαχών: Christoph Waltz – Django Unchained Β' Γυναικείος Ρόλος: Amy Adams – The Master Επιλαχούσα: Αν Χάθαγουεϊ – The Dark Knight Rises και Les Misérables Καλύτερο Σενάριο: Chris Terrio – Argo Επιλαχών: David O. Russell – Silver Linings Playbook Καλύτερου Διευθυντή Φωτογραφίας: Roger Deakins – Skyfall Επιλαχών: Mihai Mălaimare Jr. – The Master Καλύτερο Μοντάζ: Dylan Tichenor και William Goldenberg – Zero Dark Thirty Επιλαχών: William Goldenberg – Argo Καλύτερος Σχεδιασμός Παραγωγής: David Crank και Jack Fisk – The Master Επιλαχών: Adam Stockhausen – Moonrise Kingdom Καλύτερη Μουσική: Dan Romer and Benh Zeitlin – Beasts of the Southern Wild Επιλαχών: Jonny Greenwood – The Master Καλύτερη Ξενόγλωσση Ταινία: Holy Motors • France/Germany Επιλαχών: Footnote (Hearat Shulayim) • Israel Καλύτερο Ντοκιμαντέρ/Μη Κινιματογραφική Ταινία: The Gatekeepers Επιλαχών: Searching for Sugar Man Καλύτερη Ταινία Κινουμένων Σχεδίων: Frankenweenie Επιλαχών: It's Such a Beautiful Day Βραβείο Νέας Γενιάς: Benh Zeitlin – Beasts of the Southern Wild Βραβείο Επιτεύγματος Καριέρας: Frederick Wiseman The Douglas Edwards Experimental/Independent Film/Video Award: Lucien Castaing-Taylor and Véréna Paravel – Leviathan Ο Επίσημος ιστότοπος
Δουκάτο της Βερόνα

Το Δουκάτο της Βερόνα υπήρξε ένα από τα δουκάτα που ιδρύθηκαν από τους Λογγοβάρδους στην Ιταλία. Η Βερόνα ήταν μία από τις πρώτες πόλεις που έπεσαν, το φθινόπωρο του 568, υπό τον έλεγχο των Λογγοβάρδων υπό την ηγεσία του Αλβοΐνου, ο οποίος και την κατέστησε ως επιχειρησιακό του κέντρο. Ακριβώς στην Βερόνα, ήταν που ο Αλβοΐνος δολοφονήθηκε, το 572, κατόπιν συνωμοσίας της συζύγου του, Ροζαμούνδας. Η ίδρυση του Δουκάτου χρονολογείται, κατά πάσα πιθανότητα, προς αυτή την χρονική περίοδο, με πιθανότερη ημερομηνία τα τέλη του 568.

 Ήδη έδρα του βασιλικού παλατιού του Θεοδώριχου του Μέγα και σταυροδρόμι των επικοινωνιών μεταξύ της Μεγάλης Λογγοβαρδίας και του Δουκάτου της Βαυαρίας, η Βερόνα αποτέλεσε μία από τις κυριότερες πόλεις του Βασιλείου των Λογγοβάρδων. Το 589, η περιοχή χτυπήθηκε από καταστροφική πλημμύρα, σε τέτοιο βαθμό που ο Παύλος Διάκονος έκανε λόγο για "μία πλημμύρα η οποία δεν είναι δυνατό να καταδειχτεί άμα ήταν ισχυρότερη αυτής του καιρού του Νώε". Οι κατολισθήσεις κατέστρεψαν αγροτικές εκτάσεις και επαύλεις και μπάζωσαν οδούς και μονοπάτια, ενώ, στις 17 Οκτωβρίου, ο Αντίτζε υπερχείλισε και πλημμύρισε την πόλη, καταστρέφοντας μέρος των τειχών. Υπάρχει μαρτυρία σύμφωνα με την οποία, κατά τα γραφόμενα του Πάπα Γρηγορίου Α΄, καθώς κι εκείνα του Παύλου Διάκονου, στην Βασιλική του Αγίου Ζήνωνα, τα νερά δεν εισήλθαν εντός αυτής, παρά το γεγονός ότι στο εξωτερικό της εκκλησίας είχαν φτάσει ως το ύψος των ανώτερων παραθύρων. Δύο μήνες αργότερα, η πόλη καταστράφηκε εκ νέου εξαιτίας πυρκαγιάς. Το 590, η Βερόνα φιλοξένησε τον σημαντικής πολιτικής σημασίας γάμο μεταξύ του βασιλέα Αυθάριου και της Βαυαρής πριγκίπισσας Θεοδωλίνδας, ωστόσο, λίγο καιρό αργότερα τα εδάφη του δουκάτου λεηλατήθηκαν από μία εισβολή Φράγκων πολεμιστών σταλμένων από τον βασιλέα τους, Χιλδεβέρτο Β΄. Ο διάδοχος του Αυθάριου, Αγιλούλφος, κλήθηκε, από τα πρώτα έτη, κιόλας, της βασιλείας του, να αντιμετωπίσει την εξέγερση διαφόρων υποτελών ευγενών του. Μεταξύ αυτών, τον οποίον και κάλεσε στην Βερόνα, ήταν ο Ζανγρούλφος, ο οποίος φονεύτηκε από τον βασιλέα περί το 594. Λίγους μήνες αργότερα, περί το 595, το δουκάτο επλήγη εκ νέου από μία φυσική καταστροφή: μία βίαιη επιδημία. Ο Παύλος Διάκονος αναφέρει πως ο δούκας Γισελπέρτος, ο οποίος βεβήλωσε τον τάφο του Αλβοΐνου - κρυμμένος από μία σκάλα η οποία βρισκόταν δίπλα στο βασιλικό παλάτι - έκλεψε το σπαθί του, καθώς και τα κειμήλια που συνόδευαν το λείψανο του βασιλέα. Ο ιστορικός τον κατακρίνει έντονα, αναφέροντας πως "λόγω αυτού, με την χαρακτηριστική ματαιοδοξία των αδαών, περηφανευόταν πως είχε δει τον Αλβοΐνο". Από την εποχή του Λιουτπράνδου (712-744) οι πηγές αναφέρουν την ύπαρξη του προφήτη Τεοδελάπιου, ο οποίος προερχόταν από τα εδάφη του δουκάτου και ήταν ικανός να προβλέψει το μέλλον. Paolo Diacono, Historia Langobardorum (Storia dei Longobardi, cura e commento di Lidia Capo, Lorenzo Valla/Mondadori, Milano 1992). Jarnut, Jörg (2002). Storia dei Longobardi. Torino: Einaudi. ISBN 88-464-4085-4. Rovagnati, Sergio (2003). I Longobardi. Xenia. ISBN 88-7273-484-3. Λογγοβαρδικά Δουκάτα Λογγοβάρδοι Ιστορία της Βερόνα Βένετο Βερόνα
Aatha Un Koyilile

Η Aatha Un Koyilile (Ελληνικά: Αάθα, στο ναό σου) είναι δραματική ταινία στα Ταμίλ του 1991 σε σκηνοθεσία του Κασθούρι Ράτζα. Η ταινία περιέχει τους νεοφερμένους Σέλβα και Κασθούρι σε πρωταγωνιστικούς ρόλους, ενώ ο νεοφερμένος Ράβι Ραχούλ και οι Βινοντίνι, Τζαναγκαράτζ, Βίνου Τσακραβάρτι, Κ. Πραμπακαράν και Σενθίλ παίζουν υποστηρικτικούς ρόλους. Η ταινία, η οποία παράχθηκε από τον Κ. Πραμπακαράν, είχε μουσική σύνθεση από τη Ντέβα και κυκλοφόρησε στις 10 Μαΐου 1991.

 Ο Πάντι (Ράβι Ραχούλ) είναι ένας ντροπαλός νεαρός άνδρας, γιος του μεγάλου ανθρώπου του χωριού Αζαγκαρσάμι (Κ. Πραμπακαράν). Ο Πάντι ερωτεύεται σιγά-σιγά την όμορφη κοπέλα του χωριού Εασουάρι (Βινοντίνι). Αντίθετα από αυτόν, η Εασουάρι προέρχεται από μια φτωχή οικογένεια. Όταν ο σιδηρουργός του χωριού Μαρούντου (Σέλβα) έρχεται να μάθει για την αγάπη τους, ο Μαρούντου προειδοποιεί τον Πάντι για τη σκοτεινή πλευρά του Αζαγκαρσάμι. Στο παρελθόν, η Κασθούρι (Κασθούρι), οι γονείς της Κασθούρι (Μ. Ν. Ράτζαμ και Τ. Κ. Σ. Τσάντραν) και ο Ραμαϊά (Βίνου Τσακραβάρτι) ζούσαν μαζί στο μεγάλο σπίτι τους. Ο Μαρούντου εργάστηκε στο σπίτι τους και είχε πολύ σεβασμό για την Κασθούρι. Αλλά όταν ο Ντουραϊράσου (Κ. Σ. Σελβαράτζ), ξάδερφος της Κασθούρι, μπήκε στο σπίτι τους για να παντρευτεί την Κασθούρι, τα προβλήματα άρχισαν. Ο πατέρας της Κασθούρι δέχεται με μισή καρδιά το γάμο σύμφωνα με το έθιμο του χωριού, παρά το γεγονός ότι γνώριζε ότι ο Ντουραϊράσου ήταν κακός άνθρωπος. Η Κασθούρι αρνήθηκε για το γάμο και ήθελε να παντρευτεί με τον Μαρούντου ο οποίος ήταν από άλλη κάστα. Η οικογένεια της Κασθούρι αποδέχτηκε την επιθυμία της και παντρεύτηκε τον Μαρούντου. Στο χωριό, οι αρχηγοί του χωριού δεν δέχτηκαν το γάμο λόγω της διαφορετικής κάστας, και ο Αζαγκαρσάμι ανάγκασε τον πατέρα της Κασθούρι να σκοτώσει την κόρη του για την τιμή του χωριού. Αργότερα τη νύχτα, ο πατέρας της Κασθούρι έδωσε στην Κασθούρι ένα γεύμα που είχε δηλητηριαστεί. Ο Μαρούντου ήρθε για να την σώσει, αλλά ο Ντουραϊράσου και οι ηγουμένοι του τον σταμάτησαν, τους χτύπησε όλους, αλλά ήταν πολύ αργά και η Κασθούρι πέθανε στα γόνατα του Μαρούντου. Ο Πάντι χάνει την ελπίδα να παντρευτεί με την αγάπη του, την Εασουάρι και οι εραστές αποφασίζουν να αυτοκτονήσουν. Οι χωρικοί παρεμβαίνουν εγκαίρως και ο Αζαγκαρσάμι παραδέχεται με έκπληξη το γάμο μπροστά στους χωρικούς. Αργότερα, ο Αζαγκαρσάμι αναγκάζει τον Καλιάππαν να δηλητηριάσει την κόρη του Εασουάρι. Ο Μαρούντου έρχεται εγκαίρως για να τη σώσει, και ενθαρρύνει τον Ραμαϊά να πολεμήσει εναντίον του φανατικού υπέρ των καστών Αζαγκαρσάμι. Οι Πάντι και Εασουάρι παντρεύονται. Ο πατέρας της Εασουάρι, ο Ραμαϊά, ο πατέρας της Κασθούρι, ο θείος της Κασθούρι Καλιάππαν και ο Μαρούντου ενώνονται με το χέρι για να καταστρέψουν τον Αζαγκαρσάμι και αναγκάζουν τον Αζαγκαρσάμι να πιει δηλητήριο για τα εγκλήματά του. Η μουσική της ταινίας και το κομμάτι απαρτίζονται από τον συνθέτη ταινιών Ντέβα. Το κομμάτι, που κυκλοφόρησε το 1991, διαθέτει 12 κομμάτια με στίχους του Καλιντασάν. Ο Ν. Κρισνασουάμι των The New Indian Express έγραψε ότι: "Ο Κασθούρι Ράτζα συνδέει διάφορα σκέλη της αφήγησης καλά οδηγώντας στην κορύφωση".
439 Οχάιο

Ο Οχάιο (Ohio) είναι ένας αρκετά μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,83. Ανακαλύφθηκε το 1898 από τον Αμερικανό αστρονόμο Ε.Φ. Κόντινγκτον, που παρατηρούσε από το Όρος Χάμιλτον της Καλιφόρνια. Υπήρξε ο πρώτος από τους τρεις συνολικά αστεροειδείς που ανεκάλυψε ο συγκεκριμένος αστρονόμος. Ονομάστηκε από την ομώνυμη πολιτεία των ΗΠΑ.

 Η διάμετρος του Οχάιο υπολογίσθηκε σε 76,6 χιλιόμετρα (από δεδομένα του IRAS), ενώ η μάζα του εκτιμάται σε 470 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι άγνωστος, ενώ το άλβεδό του είναι 0,035 (από δεδομένα του IRAS). Ο Οχάιο περιστρέφεται γύρω από τον εαυτό του μία φορά κάθε 19,2 ώρες. Η μέση θερμοκρασία στην επιφάνειά του εκτιμάται σε 110 ως 115 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Days Go By

Το Days Go By είναι το ένατο άλμπουμ των The Offspring. Κυκλοφόρησε στις 26 Ιουνίου 2012.Είναι το πρώτο άλμπουμ του συγκροτήματος με ντράμερ τον Pete Parada. Η μπάντα άρχισε να δουλεύει το άλμπουμ το 2009 ωστε να κυκλοφορήσει το 2010 αλλά κυκλοφόρησε το 2012. Το άλμπουμ ηχογραφήθηκε σε 3 προορισμούς (Καλιφόρνια, Καναδάς και Χαβάη). Το τραγούδι "Dirty Magic" από το Ignition(1992) ξαναηχογραφήθηκε για το άλμπουμ. Τρία singles βγήκαν από το άλμπουμ: "Days Go By", "Cruising California (Bumpin' in My Trunk)" και "Turning Into You".

 1. "The Future Is Now" 4:08 2. "Secrets from the Underground" 3:10 3. "Days Go By" 4:02 4. "Turning Into You" 3:42 5. "Hurting as One" 2:50 6. "Cruising California (Bumpin' in My Trunk)" 3:31 7. "All I Have Left Is You" 5:19 8. "OC Guns" 4:08 9. "Dirty Magic" 4:00 10. "I Wanna Secret Family (With You)" 3:02 11. "Dividing by Zero" 2:22 12. "Slim Pickens Does the Right Thing and Rides the Bomb to Hell" 2:36 Συνολική διάρκεια: 42:50 Dexter Holland – φωνή, κιθάρα Noodles – κιθάρα, φωνητικά Greg K. – μπάσο, φωνητικά Pete Parada – ντραμς (τραγούδια 4, 9, 11 και 12) Josh Freese – ντραμς (τραγούδια 1, 2, 3, 5, 6, 7, 8 και 10) Todd Morse - φωνητικά Jamie Edwards - πλήκτρα (τραγούδια 1, 3, 6 και 7) Jon Berry - φωνή (τραγούδι 2) Dani and Lizzy - φωνητικά (τραγούδι 6) Mariachi Sol de Mexico de Jose Hernandez - Mariachi (τραγούδι 8) Carlos Gomez - κιθάρα Mariachi (τραγούδι 8) Ronnie King - πλήκτρα (τραγούδι 8) DJ Trust - turntables (τραγούδι 8) "Days Go By" Κυκλοφορία: 27 Απριλίου 2012 "Cruising California (Bumpin' in My Trunk)" Κυκλοφορία: 30 Απριλίου 2012 "Turning Into You" Κυκλοφορία: 14 Οκτωβρίου 2012 Κριτική στο AllMusic
Ευσεβείς πόθοι

Ευσεβής πόθος είναι η πίστη και η λήψη αποφάσεων που έχουν βάση αυτό που θα ήθελε να φαντάζεται κάποιος ότι συμβαίνει ή θα συμβεί και όχι τις αποδείξεις ή τον ορθολογισμό. Έχει αποδειχθεί με συνέπεια η τάση να αναμένεται το θετικό αποτέλεσμα, ακόμη και εάν οι πιθανότητες για οποιοδήποτε ενδεχόμενο είναι ίσες.

 Εκτός από την υπόστασή του ως γνωσιακής μεροληψίας και ως ατυχούς μεθόδου λήψης αποφάσεων, ο ευσεβής πόθος αποτελεί λογική πλάνη όταν βρεθεί εντός επιχειρήματος, το οποίο προϋποθέτει ότι, εξαιτίας της επιθυμίας μας να είναι κάτι αληθές ή ψευδές, θα είναι τέτοιο. Η πλάνη έχει την εξής μορφή: Θα ήθελα το Ρ να είναι αληθές/ψευδές. Άρα το Ρ είναι αληθές/ψευδές.Για παράδειγμα: Το σημερινό διαγώνισμα ήταν υπερβολικά δύσκολο! Κανονικά η παιδεία δεν θα έπρεπε να προκαλεί τόσο άγχος.Ίσως το απευκταίο να προκαλεί δυσφορία, αλλά αυτό δεν συνεπάγεται ότι πρέπει να αποφεύγεται οτιδήποτε προκαλεί δυσφορία. Οι ευσεβείς πόθοι κρύβουν πίσω τους την επίκληση στο συναίσθημα και αποτελεί πλάνη αγνοίας ελέγχου. Ο αθεϊσμός διατείνεται ότι μεγάλο μέρος της θεολογίας και ειδικότερα η επιχειρηματολογία υπέρ της ύπαρξης του Θεού βασίζεται σε ευσεβείς πόθους, διότι εκλαμβάνει ως δεδομένο το ενδεχόμενο ότι «Ο Θεός υπάρχει» και αποπειράται να το αποδείξει με βάση μία πρόταση η οποία μπορεί να δεχθεί κριτική ως λογικά ατεκμηρίωτη, αν και παρουσιάζεται ως ελκυστική στον νου του πιστού. (Το αντίπαλο επιχείρημα ερείδεται στην πλάνη του ψευδούς διλήμματος). Επίσης, η ψευδοεπιστήμη συχνά προέρχεται και συντηρείται από ευσεβείς πόθους όσον αφορά τις ανθρώπινες δυνατότητες. Σχετικές πλάνες είναι η πλάνη της αρνητικής απόδειξης και το Επιχείρημα από αγνοίας («δεν έχει αποδειχθεί ψευδές, άρα είναι αληθές» και αντιστρόφως). Επί παραδείγματι, κάποιος ο οποίος πιστεύει στην ύπαρξη των ΑΤΙΑ ίσως αποδεχθεί ότι οι περισσότερες φωτογραφίες με ΑΤΙΑ είναι απάτες, αλλά ταυτόχρονα να ισχυρίζεται ότι όσες δεν έχουν ακόμη αποδειχθεί απάτες είναι αυθεντικές. Γνωσιακή μεροληψία. Εξαιτίας των συναισθηματικών προεκτάσεων των ευσεβών πόθων, η συναισθηματική μνήμη παίζει επίσης ρόλο. Οι ευσεβείς πόθοι επηρεάζουν επίσης την Ψυχολογία της μάζας, η οποία με την σειρά της επηρεάζει την λήψη αποφάσεων. Μελέτη που δείχνει την σχέση των ευσεβών πόθων με την μνήμη